Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: intézése során az eljáró Népjóléti Minisztérium, illetőleg jogutódja, az Egészségügyi Minisztérium a közérdekű bejelentésekről, javaslatokról és panaszokról szóló 1977. évi I. törvény
Paragraph Index: 471

(1) bekezdése — amely véleményem szerint jogszabályszerkesztési szempontból a 17. §-ban foglaltakat követően kellett volna elhelyezni — azt mondja ki, hogy a határozatot az ismeretlen helyen tartózkodó részére hirdetmény útján kell kézbesíteni. Tekintettel a jogszabály helytelen szerkezetére az értelmezés során a jogalkotó szándékából indultunk ki, vagyis abból, hogy a hatóság által meghozott érdemi határozat kihirdetését, jogerőre emelkedését nem zárhatja ki az, ha a címzett ismeretlen helyen tartózkodik”. Válaszában az országgyűlési biztos rámutatott arra, hogy a jogorvoslathoz való alkotmányos jog gyakorlásának egyik alapvető feltétele, hogy a hatóság döntéséről az érintett tudomást szerezzen. Ezért az államigazgatási eljárás általános szabályairól szóló 1957. évi IV. tv. 45. §-a csak kivételes lehetőségként, jogszabály kifejezett rendelkezése esetén teszi lehetővé a hirdetményi kézbesítést. A hirdetményi kézbesítésre vonatkozó rendelkezés hiányában a közigazgatási határozat jogerőre emelkedésének akadályát jelenti, ha azt nem lehet közölni az érintettel. Az Alkotmánybíróság

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes